EkBass/fiwiki-20250220-pages-articles huggingface dataset:
Olga Ketonen

Olga Ketonen (taiteilijanimi: Olga K, oik. Tuula Hilja Maria Ketonen, 29. syyskuuta 1964 Kalajoki – 3. helmikuuta 2024 Vantaa) oli suomalainen radiotoimittaja. == Elämä ja ura == Olga K aloitti radiouransa Mikkelin alueradiossa. Vuodesta 1990 hän juonsi Radiomafialla muun muassa ohjelmia Herätysjuhla, Pressiklubi ja Timanttien jäljillä. Radiomafian lopettamisen jälkeen vuodesta 2003 hänellä oli nimikko-ohjelma YleQ:lla. Kanavan lopetettua syksyllä 2006 hän työskenteli lyhyen aikaa Yle Radio 1 -kanavalla, mutta siirtyi tammikuussa 2007 tekemään Radio Aallon aamuohjelmaa. Syksyllä 2007 hänet palkittiin Radio Gaala -tapahtumassa vuoden radiojuontajana. Olga K juonsi Aallon aamua marraskuuhun 2011 asti. Hän palasi Yleisradioon vuoden 2012 alussa aloittaessaan Yle Puhe -kanavan aamujuontajana. Tammikuussa 2014 hän siirtyi Yle Radio Suomen juontajaksi. Radio Suomessa hän käytti nimeä Olga Ketonen. Ketonen työskenteli myös televisiossa. Vuosina 1997 ja 1998 hän juonsi yhdessä Jonni Aromaan ja myöhemmin Kari Kontion kanssa MTV3:n katukahvilatyyppistä Punainen planeetta -keskusteluohjelmaa. Kesällä 1999 hän juonsi Nelosen Planeetta Plupu -ohjelmaa. Ketonen oli raadin jäsenenä valitsemassa kaunokirjallisuuden Finlandia-palkinto-ehdokkaita vuonna 2011. Ketosella oli kaksi poikaa. Ketosen käyttämän Olga K -taiteilijanimen kerrotaan saaneen alkunsa Otavan Opistosta, jossa opiskeltiin 1980-luvulla englantia roolihahmojen avulla. Ketosen rooli oli venäläinen vakoojatar Olga Kirilemko. Ketonen kuoli 3. helmikuuta 2024 synnynnäisen sydänvian aiheuttamaan lyhyeen sairauteen. Hänet on haudattu Honkanummen hautausmaalle Vantaalle. == Lähteet == Luokka:Suomalaiset radiotoimittajat Luokka:Suomalaiset televisiojuontajat Luokka:Vuonna 1964 syntyneet Luokka:Vuonna 2024 kuolleet
Lego Rock Raiders

Lego Rock Raiders oli maan alle sijoittuva, pääosin vuonna 1999 käynnissä ollut Legon tuotesarja.Sen tarina keskittyy vieraalla planeetalla energiakristalleja hirviöiden kanssa kilpaa keräävään Rock Raiders -ihmistiimiin. Rock Raiders jäi julkaisuvuotenaan Lego Star Wars- lisenssiteeman jalkoihin, eikä siksi menestynyt kovin hyvin. Rock Raiders on osa Underground-teemaa, jonka ainoa teema se oli pitkään. Vuonna 2009 julkaistiin siihen perustuva uusi Lego Power Miners -teema, jota pidetään toisena Underground-teemana. ==Taustatarina== Rock Raiders, tarinan päähenkilöiden ryhmä, on palaamassa kotiin tuntemattomasta aurinkokunnasta. Matkan loppuvaiheilla heidän avaruusaluksensa, LMS Explorer, ajautuu asteroidivyöhykkeeseen. Asteroidit sammuttavat aluksen suojakilven ja työntävät sitä kohti madonreikää. Kun Rock Raiders -jäsenet yrittävät paeta sen luota, he epäonnistuvat ja aluksen polttoaine kuluu loppuun. Alus ajautuu madonreikään ja siirtyy toiseen galaksiin. Vieraassa galaksissa joukkio lähtee lähimmälle planeetalle, planeetta U:lle, LMS Explorerin varaenergialla. Planeetalla on runsaasti energiakristalleja, joita voisi käyttää aluksen polttoaineeksi päästäkseen kotiin. Tämän vuoksi tiimi lähtee keräämään kristalleja. Maan alla on kuitenkin monia luonnollisia vaaroja: laavaa, sen aiheuttamaa eroosiota, ja maanvyöryjä. Lisäksi jotkut planeetan eläimistä ovat tehtävälle tuhoisia. Kivihirviöt sekä niiden sukulaislajit, jää- ja laavahirviöt, ovat vahvoja, ilkeitä olentoja, jotka syövät energiakristalleja ja limaetanat imevät kristalleja tyhjiksi energiasta. == Aiheesta muualla == * Lego Rock Raiders -setit (Brickset) Rock Raiders
Televisão de Moçambique

Televisão de Moçambique (TVM) on Mosambikin kansallinen televisiokanava, joka on maan ainoa koko Mosambikin alueen kattava televisioverkko. Televisiotoiminta käynnistyi Mosambikissa vasta 1980, kun kokeellinen ensimmäinen televisiokanava käynnistyi. Tästä kanavasta kehittyi informaatioministeriön alaisuudessa myöhemmin TVM. TVM saa budjetistaan noin 60 % valtiolta, mutta kanavan kuluja katetaan myös mainoksilla. Noin kahdella kolmasosalla mosambikilaisista on mahdollisuus katsoa kanavaa. == Lähteet == == Aiheesta muualla == *Kanavan kotisivut Luokka:Mosambikilaiset viestimet Luokka:Televisioyhtiöt Luokka:Julkisen palvelun mediayhtiöt Luokka:Vuonna 1981 perustetut televisiokanavat
Tabasaranin piiri

Tabasaranin piiri (, tabasaraniksi Табасаран район, Tabasaran raion) on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 801 neliökilometriä. Asukkaita on 54 400 henkeä (vuonna 2009). Tabasaranin piiri sijaitsee Džufudag-harjanteen itärinteillä Dagestanin kaakkoisosassa. Se rajoittuu Derbentin, Suleiman Stalskin, Hivin, Agulin ja Kaitagin piireihin. Piiriin kuuluu 22 maalaiskuntaa: Arak, Arkit, Burgankent, Darvag, Djubek, Džuldžag, Gjuhrjag, Gumi, Gurik, Halag, Hapil, Heli-Penžik, Hurik, Hutšni, Jersi, Kurkak, Kužnik, Maraga, Sirtytš, Tinit, Tšulat ja Turag. Hallinnollinen keskus on Rubas-joen varrella sijaitseva Hutšnin kylä. Kaikkiaan piirissä on 74 asutuskeskusta. Asukkaista 80 % on tabasaraneja ja 18 % azereja. Hutšnista on maantieyhteys tasavallan pääkaupunkiin Mahatškalaan, jonne on matkaa 180 kilometriä. Lähin kaupunki on 50 kilometrin päässä sijaitseva Derbent. Seudun pääelinkeino on maatalous, joka on erikoistunut karjanhoitoon sekä viljan, perunan, vihannesten, viinirypäleiden ja hedelmien viljelyyn. Teollisuutta edustavat matonkutomot ja maataloustuotteiden jalostuslaitokset. Nähtävyyksiä ovat Hutšnin lähellä sijaitseva ”Seitsemän veljeksen ja sisaren linna”, Kužnikin silta, Djurkin luola Hustilin kylän lähellä, vesiputoukset ja vanhat moskeijat. Paikallislehtenä ilmestyy tabasaraninkielinen Tabasarandin ses (”Tabasaranin ääni”). ==Lähteet== ==Aiheesta muualla== * Tabasaranin piirin sivusto Luokka:Dagestanin piirit
Heikki Rantatupa Historialliset kartat

Heikki Rantatupa Historialliset kartat on suomalainen karttaportaali, johon Jyväskylän yliopisto on koonnut lähes 5 400 vanhaa karttaa eri puolilta Suomea vapaasti katsottavaksi ja kommentoitavaksi. Käyttäjät voivat lähettää myös omia harvinaisia karttojaan julkaistavaksi portaalissa.Internetin karttasivusto päästää sukututkijat vanhoihin pitäjiin Portaali on saanut nimensä karttojen kokoajan, dosentti Heikki Rantatuvan mukaan, joka on tehnyt pitkän uran yliopiston historian ja etnologian laitoksessa. Karttoja on 1600-luvulta alkaen. Karttojen lisäksi sivustolla on tutkimuksia ja niitä täydentävää aineistoa sekä tietoa maanmittauksesta.Heikki Rantatupa Historialliset kartat ==Katso myös== *Karttapalvelu *Kansallisarkiston digitaaliarkisto *Suomen kartoitus == Lähteet == Luokka:Suomen kartat Luokka: Karttapalvelut Luokka:Suomen historian verkkosivustot
Lego Adventurers

Lego Adventurers on Legon tuotesarja, jota valmistettiin vuosina 1998–2003. Sarjan teema muistutti Indiana Jones -elokuvia, ja sen minihahmot olivat arkeologi-seikkailiijoita. == Alateemat == *Desert *Jungle *Dino Island *Orient Expedition == Aiheesta muualla == *Lego Adventurers -setit (Brickset) Adventurers
Little Green Footballs

Little Green Footballs (LGF) on yhdysvaltalaisen Charles Johnsonin ylläpitämä poliittinen blogi. Ennen syyskuun 11. päivän iskuja Johnson, joka kuvaili itseään sanoin "melko lailla keskustavasemmistolainen ennen 9/11:ää", kirjoitti pyöräilystä, ohjelmoinnista ja verkkosivujen suunnittelusta. Terrori-iskujen jälkeen blogin painopiste vaihtui terrorisminvastaiseen sotaan, radikaaliin islamiin ja arabien–Israelin konfliktiin. Vuonna 2004 LGF valittiin The Washington Postin lukijaäänestyksessä parhaaksi kansainväliseksi blogiksi. Elokuussa 2006 Johnson todisti Reutersin valokuvaajan väärentäneen valokuvan, jossa Beirutin yllä on savua Israelin ilmavoimien pommitettua kaupunkia Libanonin sodan aikaan. Valokuvaaja Adnan Hajj oli lisännyt kuvaan lisää savua Adobe Photoshopin klooni-työkalulla, mikä oli herättänyt Johnsonin ja monien muiden mielenkiinnon. Johnson ilmoitti vuonna 2009 blogissaan, ettei halua olla tekemisissä konservatiivisen oikeiston kanssa, jota hän syytti "presidentti Obamaan kohdistuvasta vihasta, joka menee paljon hänen politiikkansa arvostelua pidemmälle, rasismia, vihapuhetta ja outoja salaliittoteorioita". ==Rathergate== Little Green Footballs oli yksi blogeista, jotka tutkivat Dan Ratherin väitteitä Killian-asiakirjojen aitoudesta. == Lähteet == == Aiheesta muualla == * Little Green Footballs Luokka:Blogit Luokka:Yhdysvaltalaiset verkkosivustot
Jihad Watch

Jihad Watch on amerikkalaisen Robert Spencerin ylläpitämä vastajihadistinen blogi. Blogi aloitti lokakuussa 2003. == Aiheesta muualla == * Jihad Watch Luokka:Blogit Luokka:Islamin kritiikki Luokka:Islamin vastustus
Moçambola

Moçambola on Mosambikin jalkapallon ylin sarjataso. Se perustettiin vuonna 1976, pian maan itsenäistymisen jälkeen. Liigassa pelaa 14 joukkuetta, joista kolme alimmaksi sijoittunutta karsii putoamisesta alempaan divisioonaan. Kausi kestää maaliskuusta marraskuuhun.Liga Moçambicana [aka Moçambola] 2009 José Batalha and RSSSF 2009Game Day Maputo: Or, There is No Papaya in the English Premier League Living in MaputoMoçambola 2009 Sarjaa ovat hallinneet maputolaiset seurat, sillä vuoteen 2009 mennessä mestaruus on mennyt kaupungin ulkopuolelle vain kolmesti. Menestyneimpiä seuroja ovat Ferroviário ja Costa do Sol, joilla molemmilla on yhdeksän mestaruutta. == Lähteet == Luokka:Jalkapallosarjat Luokka:Mosambikin jalkapallo
Arnaud Cormier

Arnaud Cormier (s. 14. marraskuuta 1975) on ranskalainen jalkapallovalmentaja. ==Ura== Cormier aloitti valmennusuransa Le Mans UC:n organisaatiossa juniorivalmentajana. Vuonna 2004 hän johdatti seuran 18-vuotiaiden joukkueen Coupe Gambardellan voittajaksi. Tammikuussa 2005 hän siirtyi seuran edustusjoukkueen apulaisvalmentajaksi Frédéric Hantzin tultua päävalmentajaksi. Hän toimi kakkosvalmentajana myös Rudi Garcian, Yves Bertuccin ja Daniel Jeandupeux'n valmennusaikoina. Huhtikuussa 2009 Cormieristä tuli Le Mansin päävalmentaja Jeandupeux'n erottua tehtävistään.Brief-Soccer-Cormier in charge of Le Mans for last four games (Reuters) Hän toimi seuran päävalmentaja kauden neljässä viimeisessä ottelussa ja siirtyi takaisin apuvalmentajaksi Paulo Duarten tultua päävalmentajaksi kesällä 2009. Joulukuussa 2009 Cormier nousi jälleen Le Mansin päävalmentajaksi, kun seura purki Duarten sopimuksen. Sopimus on kauden loppuun ja Cormierin tehtävänä olisi seuran nostaminen pois putoamisviivan alapuolelta.Le Mans part company with coach Paulo Duarte Cormierin johdolla Le Mans pelasi vaihtelevalla menestyksellä, eikä lopulta kyennyt nousemaan putoamisviivan yläpuolelle. Lopullisesti Le Mansin putoamisen ratkaisi 1–1 tasapeli AS Monacoa vastaan kolme kierrosta ennen liigan loppua.Ovono heroics not enough for Le Mans Putoamisesta huolimatta Le Mansin seurajohto luottaa Cormieriin, joka jatkaa päävalmentajana kaudella 2010/11.Cormier «a les pleins pouvoirs» Le Mans taisteli pikaisesta paluusta liigaan, mutta joutui lopulta pettymään jäätyään Ligue 2:ssa neljänneksi. Dijon FCO vei kolmossijan ja nousi liigaan paremman maalieronsa turvin. Karvaasta pettymyksestä huolimatta Cormier jatkoi valmentajana myös kaudella 2011/12. Syksy sujui kuitenkin surkeasti ja lopulta Cormier sai potkut joulun alla 2011 seuran majaillessa putoamisviivan alapuolella syyskauden jälkeen.Cormier remercié ==Meriitit== * Coupe Gambardella: 2004 ==Lähteet== Luokka:Ranskalaiset jalkapallovalmentajat Luokka:Ranskalaiset jalkapalloilijat Luokka:Vuonna 1975 syntyneet Luokka:Elävät henkilöt
Accademia delle Arti del Disegno

thumb|200px|Accademia delle Arti del Disegnon toimisto Palazzo dell'Arte dei Beccaissa. Accademia delle Arti del Disegno tai Accademia del Disegno eli piirustustaiteen akatemia on vuonna 1563 Firenzessä Italiassa perustettu taidelaitos, joka oli Euroopan ensimmäinen taideakatemia. Accademia del Disegnoon kuuluu myös Accademia di belle arti di Firenze. == Accademia delle Arti del Disegnon historiaa == Cosimo I de' Medici perusti Accademia delle Arti del Disegnon 13. tammikuuta vuonna 1563. Alun perin nimenä oli Accademia e Compagnia delle Arti del Disegno ja laitos oli jaettu kahteen osaan. Seuraan (Compagnia) kuuluivat kaikki Toscanan alueen taiteilijat, mutta akatemia koostui Cosimon hovin maineikkaimmista taiteilijoista. Akatemian tehtävänä oli myös valvoa kaikkea taiteellista tuotantoa Medicien valtion alueella. Akatemian maineikkaat taiteilijat, kuten Michelangelo Buonarroti, Agnolo Bronzino, Benvenuto Cellini, Giorgio Vasari, Tizian, Tintoretto ja Palladio toivat instituutiolle arvovaltaa, joka ei rajoittunut Medicien alueelle. Ensimmäinen akateemikkojen joukkoon hyväksytty nainen oli Artemisia Gentileschi. Leopold II vähensi vuonna 1784 instituution vastuita siirtäen ne Accademia di Belle Artille. Taiteellisen tuotannon valvonta Toscanan herttuakunnassa säilyi silti. Akatemian toimisto on nykyisin Palazzo dell'Arte dei Beccailla. Toiminta on jaettu kuuteen osaan, maalaus-, kuvanveisto-, arkkitehtuuri- ja taidehistorialuokkaan sekä humanististen aineiden ja tiedeiden luokkaan. Akateemikot jaetaan kolmeen luokkaan. Akatemia jakaa myös Accademico d'Onore-palkintoa, jonka ovat saaneet muun muassa Jasper Johns ja Rita Levi-Montalcini. ===Kansainvälisesti kuuluisia akateemikkoja=== * Maalaus: Hans Erni, Lucian Freud, Richard Hamilton, Anselm Kiefer. * Kuvanveisto: Arnaldo Pomodoro, Giuliano Vangi, Dani Karavan. * Arkkitehtuuri: Massimo Carmassi, Paolo Portoghesi. * Humanistiset tieteet ja tiede: Umberto Colombo, Salvatore Accardo, Carlo Ginzburg. == Katso myös == * Accademia di belle arti di Firenze * Firenzen platoninen akatemia * Akateeminen taide == Kirjallisuutta == * Francesco Adorno, Accademie e istituzioni culturali a Firenze, Firenze, Olschki, 1983. * Z. Wazbinski, L'Accademia medicea del Disegno a Firenze nel Cinquecento, Firenze, Olschki, 1987. == Aiheesta muualla == * Accademia delle Arti del Disegno kotisivut * Lista akateemikoista * Lista Accademico d'Onore-palkinnon saajista Luokka:Italialaiset kuvataideoppilaitokset Luokka:Firenze
Sulkupallo

Sulkupallo on isokokoinen vaijereilla maahan ankkuroitu kaasupallo, joita on käytetty passiiviseen ilmatorjuntaan, esteenä matalalta tehtäviä ilmahyökkäyksiä, esimerkiksi syöksypommittajia tai hävittäjäkoneita vastaan. Sulkupallojen käyttö pakotti hyökkäävät pommikoneet varomaan palloja ja niiden vaijereita sekä pudottamaan pomminsa korkeammalta. Pallojen avulla suojattiin esimerkiksi teollisuuskohteita ja satamia sekä laivoja. Sulkupalloissa saattoi olla myös pieniä räjähteitä niihin osuvien koneiden vaurioittamiseksi. Yhdistyneen kuningaskunnan ilmavoimilla oli marraskuusta 1938 helmikuuhun 1945 erityinen sulkupallotoimintaa johtava osasto (RAF Balloon Command). Vuoden 1940 keskivaiheilla sillä oli käytössään 1 400 palloa, joista kolmasosa suojasi Lontoon aluetta.Hillson, Maj Franklin J. 1989. Barrage Balloons for Low-level Air Defense (Airpower Journal Summer 1989) Moskovaa ja Leningradia suojaamaan rakennettiin toisen maailmansodan aikana niin ikään sulkupalloverkostot. Muodoltaan sulkupallot olivat pikemminkin ilmalaivan kuin pallon muotoisia. Vastatoimina palloja vastaan pommikoneisiin sekä V1-ohjuksiin asennettiin vaijerinleikkureita. Pommituskorkeuden ja -tarkkuuden kasvu tekivät sulkupallot hyödyttömiksi. Jos pallojen lentokorkeutta olisi kasvatettu vastaavasti, olisi tarvittu yhä isompia palloja kannattamaan pidentyviä ankkurivaijereita. ==Katso myös== * Kiintopallo ==Lähteet== ==Aiheesta muualla== *Roof Over Britain: The Antiaircraft Defenses of England during WW II (englanniksi) *17 Balloon Centre - RAF Sutton on Hull (englanniksi) Luokka:Ilmatorjunta Luokka:Kiintopallot
Estadio de Gran Canaria

Estadio de Gran Canaria on stadion Espanjan Kanariansaariin kuuluvan Gran Canarian pääkaupungissa Las Palmasissa. Se sijaitsee Ciudad Altan alueella kaupungin keskustan länsipuolella. Stadion valmistui vuonna 2003. Stadionin yleisökapasiteetti on 31 250. Katsomoja on neljä, ja ne ovat nimeltään Tribuna, Sur, Naciente ja Curva. Katetussa pääkatsomossa Tribunassa on 43 vip- aitiota. 11\. marraskuuta 2014 stadionilla tehtiin 16 kuukautta kestänyt remontti, jossa juoksuradat poistettiin, muuttaen stadionin vain jalkapallo käyttöön. Estadio de Gran Canaria on toiminut paikallisen jalkapalloseuran UD Las Palmasin kotikenttänä valmistumisestaan lähtien. Sitä ennen seura pelasi lähes 60 vuotta Estadio Insularilla. 8\. toukokuuta 2003 pelatussa avajaisottelussa Las Palmas kohtasi belgialaisen Anderlechtin. Espanjan jalkapallomaajoukkue on pelannut stadionilla kaksi ottelua. Urheilutapahtumien lisäksi Estadio de Gran Canarialla on järjestetty konsertteja. Shakira esiintyi stadionilla 30 000 katsojalle vuonna 2006. == Lähteet == == Aiheesta muualla == * Stadionin esittely UD Las Palmasin sivustolla * Stadionin esittely Gran Canarian saarihallituksen sivustolla Luokka:Espanjan jalkapallostadionit Luokka:Gran Canaria
This Is It (albumi)

This Is It on yhdysvaltalaisen laulajan Michael Jacksonin soundtrack-albumi, joka julkaistiin vuonna 2009, kaksi vuorokautta ennen Jacksonista kertovan dokumenttielokuvan Michael Jackson’s This Is It ensi-iltaa. Albumilla julkaistiin ennenjulkaisemattomana materiaalina Jacksonin yhdessä Paul Ankan kanssa kirjoittama kappale ”This Is It”, demot kappaleista ”She’s Out of My Life”, ”Wanna Be Startin’ Somethin’” ja ”Beat It” sekä runo ”Planet Earth”. Albumia myytiin ensimmäisen viikon aikana 373 000 kappaletta, ja maailmanlaajuisesti sitä on myyty yli viisi miljoonaa kappaletta. Albumilta julkaistiin singlenä kappale ”This Is It” kaksi viikkoa ennen itse albumin julkaisua. == Kappaleluettelot == CD 1 CD 2 == Listasijoitukset == Lista (2009) Sijoitus Itävallan albumilistahttp://www.lescharts.com/showitem.asp?interpret=Soundtrack+%2F+Michael+Jackson&titel;=This+Is+It&cat;=a 2\. Australian albumilista 2\. Belgian albumilista (Flanders)http://www.lescharts.com/showitem.asp?interpret=Soundtrack+/+Michael+Jackson&titel;=This+Is+It&cat;=a 1\. Belgian albumilista (Wallonia) 1\. Brasilian albumilistahttp://www.abpd.org.br/noticias_internas.asp?noticia=195 4\. Kanadan albumilistahttp://www.edmontonsun.com/entertainment/music/2009/11/06/11654926-sun.html 1\. Tšekin albumilistahttp://www.ifpicr.cz/hitparada/index.php?hitp=P 2\. Tanskan albumilista 1\. Alankomaiden albumilistahttp://dutchcharts.nl/weekchart.asp?cat=a 1\. Euroopan Top 100http://www.billboard.com/charts/billboard-200#/news/this-is-it-debuts-atop- euro-chart-1004034516.story 1\. Suomen virallinen lista 11\. Ranskan albumilistahttp://www.chartsinfrance.net/Michael-Jackson/news-68884.html 1\. Saksan albumilistahttp://www.viva.tv/Charts/Detail/id/5183/part/0/name/VIVA+Album+Top+50 3\. Kreikan albumilista 1\. Unkarin albumilistahttp://mahasz.hu/m/?menu=slagerlistak&menu2;=archivum&lista;=top40&ev;=2009&het;=44&submit;_=Keres%E9s 1\. Lista (2009) Sijoitus Irlannin albumilistahttp://www.chart- track.co.uk/index.jsp?c=p/musicvideo/music/archive/index_test.jsp&ct;=240002&arch;=t&lyr;=2009&year;=2009&week;=45 3\. Italian albumilista 1\. Japanin albumilista 1\. Meksikon albumilista 3\. Uuden-Seelannin albumilista 1\. Norjan albumilistahttp://norwegiancharts.com/ 3\. Puolan albumilistahttp://olis.onyx.pl/listy/index.asp?idlisty=546⟨= 7\. Portugalin albumilista 2\. Espanjan albumilistahttp://www.promusicae.org/listassemanales/albumes/top%20100%20albumes%20w44.2009.pdf 3\. Ruotsin albumilistahttp://www.sverigetopplistan.se/ 1\. Sveitsin albumilista 2\. Taiwanin albumilistahttp://www.g-music.com.tw/GMusicProduct.aspx?ProductID=0886976067427 1\. Britannian albumilistahttp://archive.is/20120524133954/http://www.chartstats.com/albuminfo.php?id=14511 3\. Yhdysvaltain Billboard 200http://www.billboard.com/#/news/michael-jackson- hits-no-1-on-billboard-200-1004032886.story 1\. Yhdysvaltain Top R&B;/Hip-Hop -albumithttps://archive.is/20120721110409/www.billboard.com/bbcom/charts%23/charts/r-b- hip-hop-albums 1\. == Lähteet == Luokka:Vuoden 2009 soundtrackit Luokka:Michael Jacksonin albumit
Sena (Mosambik)

Sena tai Vila de Sena on taajama ja hallinnollinen alue (posta administrativo) Mosambikin Sofalan maakunnan Caian piirissä. Kaupunki sijaitsee Sambesi-joen itärannalla, lähellä paikkaa jossa Shire yhtyy Sambesiin. Muslimit perustivat sinne kauppasataman 1500-luvulla, ja vuosisadan lopulla portugalisilaiset perustivat pienen dominikaaniluostarin.Newitt, M.D.D: A History of Mozambique (s.140-142) Paikkakunta on tärkeä perinteinen joenylityspaikka. Siinä on rautatiesilta, jota on käytetty myös maantieliikenteelle. == Lähteet == Luokka:Mosambikin kaupungit
Suunnittelupokeri

Suunnittelupokeri on ryhmässä tehtäviin arvioihin perustuva menetelmä työmäärä-arvioiden tekoon ohjelmistokehityksessä. Sitä käytetään erityisesti ketterässä ohjelmistokehityksessä. ==Käytännöt== Suunnittelupokeriin tarvitaan korttipakka ja lista asioista, joiden työmäärä arvioidaan. Korttipakka on erityisesti suunnittelupokeriin kehitetty ja sisältää monesti seuraavat kortit: 0, ½, 1, 2, 3, 5, 8, 13, 20, 40, 100, ? sekä kahvikuppi. Luvut ovat arvioita työmäärästä, ? kertoo epävarmuudesta ja kahvikuppi halusta pitää tauko. Arvioiden yksikkö voi vaihdella, luvut voivat olla esimerkiksi tunteja tai päiviä. Arviointipalaverin kulku voi olla esimerkiksi seuraava: * Jokaiselle osallistujalle jaetaan oma korttipakka, jossa on edellä mainitut kortit. Osallistujat ovat usein ohjelmistoa kehittävä tiimi. * Tilaisuutta johtaa puheenjohtaja, joka ei osallistu arviointiin. * Arvioitavan tehtävän tunteva henkilö esittelee sen lyhyesti, jonka jälkeen tehtävän sisällöstä ja riskeistä keskustellaan. Keskustelussa ei arvioida työmäärää, vaan tehtävien asioiden listaa. * Jokainen arvioija valitsee mielestään parhaan kortin ja asettaa sen pöydälle luku alaspäin. * Kortit käännetään samaan aikaan oikein päin. * Matalien ja korkeiden arvioiden esittelijät perustelevat arvionsa ja keskustelu jatkuu. * Äänestystä jatketaan, kunnes yhteinen mielipide on muodostettu. Se ei välttämättä ole esimerkiksi keskiarvo, vaan joidenkin arvioita voidaan perustelujen kera painottaa keskiarvon laskennassa. * Keskustelujen pituutta voidaan rajoittaa esimerkiksi tiimalasilla, jolloin aina hiekan valuttua pidetään uusi äänestyskierros. Korttien numerointi on tarkempaa pienissä luvuissa, koska lyhyiden tehtävien arviointi koetaan helpommaksi. == Hyödyt == Tutkimuksen mukaan suunnittelupokeri on vain hieman useiden henkilöiden arvioiden keskiarvoa tarkempi työkalu. Hyötynä nämä tutkijat esittävät tehtävien paremman suunnittelun, kun arviota tehdessä on kuultu koko ryhmää, jossa on eri asioihin erikoistuneita asiantuntijoita. == Lähteet == *Using planning poker for combining expert estimates in software projects, Kjetil Moløkken-Østvold, Nils Christian Haugen, Hans Christian Benestad, Journal of Systems and Software volume 81 2106–2117 (2008) ==Aiheesta muualla== *Kortteja myyvät: ** ** ** Luokka:Ohjelmistoprojektin hallinta
Viimeinen Atlantis

__notoc__ Viimeinen Atlantis on Stam1na-yhtyeen 10. helmikuuta 2010 ilmestynyt neljäs studioalbumi. Albumin tuotti, äänitti ja miksasi myös aikaisemmilla albumeilla yhtyeen kanssa yhteistyötä tehnyt Miitri Aaltonen. Viimeinen Atlantis on kosketinsoittaja Emil Lähteenmäen ensimmäinen albumi yhtyeen vakituisena jäsenenä. Albumin kappaletta ”Rikkipää” yhtye soitti jo kesän 2009 esiintymisissään. Kappaleesta ”Pakkolasku” kuvattiin musiikkivideo, jonka ohjasi Tuomas Petsalo ja käsikirjoitti Petsalo ja Jouni Kallio Medialouhokselta. Albumilla on myös aiemmista Stam1nan albumeista poiketen myös progressiivisiä elementtejä. Albumi on sanoituksiltaan eräänlainen teemalevy, joka käsittelee ilmastonmuutosta ja kulutuskulttuurin kiroja. Yhtye avasi 9. joulukuuta 2009 viimeinenatlantis.fi-verkkosivuston, jolla albumiin liittyvää tarinaa avataan sarjakuvan muodossa ruutu kerrallaan. Sivusto sai maaliskuussa 2010 kunniamaininnan digitaalisten medioiden Grand One -kilpailun Paras sosiaalisen median hyödyntäminen -sarjassa. Albumista julkaistiin myös vinyyliversio sekä kirjaversio, jossa on albumin sanoitusten lisäksi mainittu sarjakuva ja Joonas Brandtin valokuvareportaasi albumin äänityksestä. 10 vuotta albumin jälkeen julkaistiin Antti Hyyrysen esikoisromaani Viimeinen Atlantis. Ensimmäisellä listaviikollaan Viimeinen Atlantis sijoittui Suomen virallisen listan ensimmäiselle sijalle päihittäen muun muassa samaan aikaan ilmestyneet HIMin ja Ismo Alangon uudet albumit. Albumi ylitti samalla kultalevyrajan. == Kappaleet == Kaikki sanoitukset: Antti Hyyrynen. Kaikki sovitukset: Stam1na. Sanoitusapu: Emil Lähteenmäki.Levyn kansilehtiö # # # # # # # # # # # == Kokoonpano == * Antti Hyyrynen – laulu, kitara * Kai-Pekka Kangasmäki – basso, laulu * Emil Lähteenmäki – koskettimet * Pekka Olkkonen – soolokitara * Teppo Velin – rummut, perkussiot === Vierailevat muusikot === * Timo Mäkynen – puheääni * Sonja Nurmela – taustalaulu * Antti Junttila – taustalaulu * Perttu Kivilaakso – sellot kappaleessa ”Eloonjäänyt” == Arvostelut == * http://www.desibeli.net/arvostelu/4496 * http://dome.fi/musiikki/arvostelut/levyarvostelu-stam1na-viimeinen-atlantis * http://www.imperiumi.net/index.php?act=albums&id;=10109 * http://www.soundi.fi/levyarviot/stam1na-viimeinen-atlantis * http://www.v2.fi/arvostelut/viihde/693/Stam1na-Viimeinen-Atlantis/ == Lähteet == == Aiheesta muualla == * Albumin sivusto * Albumin tuotantopäiväkirja Stam1nan sivustolla * ”Pakkolasku”-musiikkivideo YouTube-sivustolla * * Luokka:Stam1nan albumit Luokka:Vuoden 2010 albumit Luokka:Miitri Aaltosen tuottamat albumit Luokka:Sakara Recordsin albumit
Isabel Lucas

Isabel Lucas (s. 29. tammikuuta 1985 Melbourne) on australialainen näyttelijä. Hän on esiintynyt muun muassa elokuvissa Transformers: Kaatuneiden kosto ja Daybreakers sekä televisiosarjoissa Home and Away ja The Pacific: Tyynenmeren taistelutoverit. Lucas syntyi ja vietti suuren osan lapsuudestaan Melbournessa. Hänen äitinsä on sveitsiläinen ja isänsä australialainen. Hän puhuu saksaa, ranskaa ja englantia. Lucasin ura näyttelijänä alkoi Tasha Andrewsin roolista australialaisessa saippuasarjassa Home and Away. Hän haki alun perin Kim Hunterin roolia, mutta sarjan tuottaja Julie McGauran ei pitänyt häntä siihen sopivana. McGauran vakuuttui kuitenkin Lucasin esiintymisestä siinä määrin, että kehitti häntä varten uuden roolihahmon. The Pacific: Tyynenmeren taistelutoverit -sarjan kuvauksissa Lucas kiinnitti Steven Spielbergin huomion, ja tämän suosituksesta hän sai roolin Michael Bayn elokuvasta Transformers: Kaatuneiden kosto. ==Valikoitu filmografia== Vuosi Elokuva/televisiosarja Rooli 2003–2006 Home and Away Tasha Andrews 2009 Transformers: Kaatuneiden kosto Alice Daybreakers Alison Bromley The Waiting City Scarlett 2010 The Pacific: Tyynenmeren taistelutoverit Gwen 2011 Immortals Athene 2012 Red Dawn Erica 2014 The Loft Sarah Deakins Kaivonkatsoja Natalia 2015 Careful What You Wish For Lena Knight of Cups Isabel ==Lähteet== ==Aiheesta muualla== * * Isabel Lucas Online Luokka:Australialaiset näyttelijät Luokka:Vuonna 1985 syntyneet Luokka:Elävät henkilöt
Valparaison yliopisto

Valparaison yliopisto on Yhdysvaltojen Indianan osavaltiossa Valparaison kaupungissa toimiva yksityinen kristillinen yliopisto. Yliopisto on perustettu vuonna 1859. Vuonna 2009 siellä oli noin 4 000 opiskelijaa. Quick facts Valpo Valparaison koripallojoukkueessa ovat pelanneet Antti Nikkilä ja Shawn Huff. == Lähteet == == Aiheesta muualla == Luokka:Indianan yliopistot ja korkeakoulut Luokka:Yhdysvaltalaiset luterilaiset yliopistot ja korkeakoulut
The Eye of Argon

The Eye of Argon on vuonna 1970 julkaistu sankarifantasiapienoisromaani. Sen kirjoitti Jim Theis (1953–2002). Alun perin pienoisromaani julkaistiin Ozark SF Society -järjestön OSFAN-lehdessä. Wildside Press julkaisi tarinan uudelleen vuonna 2006. Tarina kertoo Grignr-nimisen barbaarin seikkailuista, joissa hän tappelee, joutuu pidätetyksi, pakenee, pelastaen samalla naisen kultistien kynsistä ja ryöstäen heiltä tarunhohtoisen Argonin silmänä tunnetun smaragdin. Tarina muodostui nopeasti surullisenkuuluisaksi fantasia- ja tieteiskirjallisuuden harrastajien parissa. Kirjailija David Langford kuvaili Theisin kirjoituskykyä SFX-lehdessä: "sanojen väärinkäytön nero, oikea proosan McGonagall, jolla on hämmästyttävä kyky valita väärät sanat, ja käyttää niitä sitten huonosti." "a malaprop genius, a McGonagall of prose with an eerie gift for choosing the wrong word and then misapplying it." Monissa fanitapaamisissa levitettiin kopioita tekstistä. Monet koettivat lukea tekstiä piirissä, antaen tekstin seuraavalle kun eivät pystyneet lukemaan tekstiä vakavalla naamalla. ==Lähteet== Luokka:Yhdysvaltalaiset fantasiaromaanit Luokka:Pienoisromaanit Luokka:Vuoden 1970 kirjat
Holothuria atra

Holothuria atra on musta merimakkaralaji. Se on pitkulaisen muotoinen ja voi kasvaa 60 cm pitkäksi.Sealife Base Tätä merimakkaralajia tavataan trooppisella Intian valtamerellä ja Tyynenmeren länsiosassa 0–30 metrin syvyydessä. Se elää hiekkapohjalla, usein osaksi hiekkaan hautautuneena. Sitä pidetään joskus myös meriakvaarioissa. Luonnossa, jos saalistaja käy sen kimppuun, merimakkara saattaa työntää myrkylliset sisäelimensä pois, paeta ja kasvattaa uudet sisäelimet tilalle. Akvaariossa tämä uudistuminen ei yleensä onnistu.Pet Education == Lähteet == Luokka:Merimakkarat
Chicagon osavaltionyliopisto

Chicagon osavaltionyliopisto () eli CSU on Yhdysvaltojen Illinoisin osavaltion ylläpitämä yliopisto Chicagossa. Se on perustettu vuonna 1867. Vuonna 2009 yliopistossa oli noin 7200 opiskelijaa.History CSU CSU:n urheilujoukkueen nimi on Cougars eli puumat. Se pelaa koripalloa korkealla tasolla. == Lähteet == == Aiheesta muualla == *CSU Virallinen kotisivu *Go CSU Cougars Virallinen urheilusivu Luokka:Chicagon yliopistot ja korkeakoulut
Maailman sosiaalifoorumi

Maailman sosiaalifoorumi (, WSF) on uusliberalismia ja pääomien maailmanvaltaa vastustavien aktivistien vuosittainen kohtaamispaikka. Foorumin perusti brasilialaisista organisaatioista koostuva komitea. Ensimmäinen sosiaalifoorumi järjestettiin 25.–30.1.2001 Porto Alegressa, Brasiliassa. ATTAC ja Brasilian työväenpuolue olivat järjestelyissä keskeisessä roolissa. Nykyään sosiaalifoorumit kokoontuvat myös maittain ja maanosittain. Foorumi on kasvanut globaalin kansalaisyhteiskunnan tärkeäksi keskusteluareenaksi.<ref name="Sanakirja/> == Lähteet == == Aiheesta muualla == * Virallinen kotisivu . * Periaatejulistus * Anna Korpikoski: Maailman sosiaalifoorumi. Jyväskylän yliopiston Kansalaisyhteiskunnan tutkimusportaali 12.1.2009. Luokka:Kansalaisliikkeet
Stannaani

Stannaani eli tinavety (SnH4) on tinan hydridi. Sitä valmistetaan reagoittamalla tina(IV)kloridia (SnCl4) litiumalumiinihydridin (LiAlH4) kanssa. Stannaani hajoaa huoneenlämmössä hitaasti tinaksi ja vedyksi. Ilman vaikutuksesta se syttyy palamaan. Greenwood, Norman N. ja Earnshaw, A.: Chemistry of the Elements (2. painos), Butterworth-Heinemann, ISBN 0-7506-3365-4 Liekki on väriltään tunnusomaisen sininen. Palamista voidaan käyttää kemiallisessa analyysissä osoittamaan tinan läsnäolo. Stannaanin muunnoksia esiintyy hyvin myrkyllisinä, kaasumaisina, epäorgaanisina metallihydrideinä. Stannaani on rakenteeltaan analoginen metaanin kanssa. Stannaanin moolimassa on 122.74 g/mol ja CAS-numero 2406-52-2. ==Lähteet== == Aiheesta muualla == *PubChem: Stannane *Toxin and Toxin Target Database (T3DB): Stannane Luokka:Tinayhdisteet Luokka:Hydridit
Mick Avory

Michael Charles ”Mick” Avory (s. 15. helmikuuta 1944 East Molesey, Surrey, Englanti, Yhdistynyt kuningaskunta) on brittiläinen muusikko, joka tunnetaan The Kinksin alkuperäisenä rumpalina. Yhtyeessä tammikuusta 1964 asti vaikuttanut Avory erosi Kinksistä vuonna 1984 riitaannuttuaan yhtyeen kitaristin Dave Daviesin kanssa. Mikäli Daviesin veljeksiä ei oteta huomioon, on Avory pitkäaikaisin Kinks-jäsen. Hän soitti lyhyen aikaa myös The Rolling Stonesissa aivan sen alkuaikoina. Avoryn soittotyyliä on pidetty Keith Moonin, Ringo Starrin ja John Bonhamin vastakohtana. Sen sijaan häntä on verrattu Charlie Wattsiin. Avory ei soittanut aivan ensimmäisillä Kinks-levytyksillä. Vuodesta 1996 lähtien Avory on ollut mukana entisten Kinks-jäsenten omassa The Kast Off Kinks -kokoonpanossa. == Lähteet == ==Aiheesta muualla== *Drummerworld: Mick Avory (englanniksi) * Luokka:Brittiläiset rumpalit Luokka:The Kinksin jäsenet Luokka:Vuonna 1944 syntyneet Luokka:Elävät henkilöt
Korinthia

Korinthia () eli Korinthian alueyksikkö (Περιφερειακή ενότητα Κορινθίας, Perifereiakí enótita Korinthías) on yksi Kreikan alueyksiköistä. Se sijaitsee Peloponnesoksen alueella ja sen hallinnollinen keskus on Kórinthos. Alueyksikön pinta-ala on 2 290 neliökilometriä ja asukasluku 145 082 (vuonna 2011). Korinthia sijaitsee Peloponnesoksen niemimaan koillisosassa. Siihen kuuluu myös suuri osa Korintin kannaksesta. Alueyksikön alue vastaa monin osin historiallista Korinthian maakuntaa ja antiikin Korinthiaa. == Kunnat == Alueyksikkö jakaantuu kuuteen kuntaan seuraavasti: Kartta Kunta Kuntakeskus Väkiluku 1 Kórinthos Kórinthos 58 192 3 Loutráki-Perachóra-Ágioi Theódoroi Loutráki 21 221 4 Neméa Neméa 6 483 6 Sikyóna Kiáto 22 794 2 Vélo-Vócha Zevgolateío 19 027 5 Xylókastro-Evrostína Xylókastro 17 365 == Historia == === Antiikki === Korinthia on yksi Kreikan historiallisista maakunnista. Antiikin ajan Korinthian merkittävin kaupunki oli Korintti, joka oli alueen ainoa kaupunkivaltio, ja Korinthia vastasi sen hallussa ollutta aluetta. Korinthian toiseksi merkittävin kaupunki oli Tenea. Nykyisen alueyksikön länsiosa oli Sikyonin kaupunkivaltion aluetta eli Sikyoniaa. === Myöhempi historia === Nyky-Kreikan aiemmassa prefektuurijaossa Korinthia muodosti Korinthian prefektuurin (Νομός Κορινθίας, Nomós Korinthías). Nykyinen Korinthian alueyksikkö perustettiin vuoden 2011 alussa Kallikrates-suunnitelman myötä, ja se korvasi tuolloin lakkautetun prefektuurin. == Lähteet == == Aiheesta muualla == *
Tiina Penttinen

Tiina Penttinen (s. 1973 Varkaus) on suomalainen mezzosopraanolaulaja. Hän voitti Lappeenrannan laulukilpailujen naisten sarjan vuonna 2004.http://orkesteri.lohja.fi/huhtisolisti.htm ==Lähteet== Luokka:Suomalaiset mezzosopraanot Luokka:Vuonna 1973 syntyneet Luokka:Elävät henkilöt
Herbert Marshall

Herbert Marshall (23. toukokuuta 1890 Lontoo, Iso-Britannia - 22\. tammikuuta 1966 Beverly Hills, Kalifornia, Yhdysvallat) oli brittiläinen näyttelijä. Marshall teki ensiesiintymisensä teatterissa vuonna 1911. Ensimmäisessä maailmansodassa hän palveli Brittiläisessä siirtoarmeijassa ja haavoittui vaikeasti, jonka seurauksena hänen toinen jalkansa jouduttiin amputoimaan. Proteesia käyttäen hän kuitenkin jatkoi näyttelemistä teatterissa. Elokuvadebyyttinsä Marshall teki vuonna 1927 mykkäelokuvassa Mumsie. Hänen myöhempien elokuviensa joukkoon kuuluvat muun muassa Ulkomaankirjeenvaihtaja (1940) ja Kärpänen (1958). Herbert Marshall on saanut tähden Hollywood Walk of Famelle. ==Lähteet== Luokka:Brittiläiset näyttelijät Luokka:Hollywood Walk of Fame Luokka:Amputoidut henkilöt Luokka:Vuonna 1890 syntyneet Luokka:Vuonna 1966 kuolleet
Jumalan pikkusormi

Jumalan pikkusormi on Risto Isomäen tieteisromaani, jonka aihepiiri liikkuu Egyptissä energiakysymysten ympärillä. Tiedetoimittaja Isomäki liittää energiaan liittyviä pohdintoja kaunokirjalliseen tarinaan.Tammi.fi == Tausta ja sisältö == Teoksen päähenkilö, nyt jo eläkkeelle jäänyt CIA:n agentti Lauri Nurmi oli mukana jo aiemmassa romaanissa Litium 6:ssa. Nyt Nurmi joutuu Egyptiin, jossa valtava aurinkotuulivoimala on vaarassa joutua terrorismin kohteeksi. Sen uhkana ovat niin suuret energiayhtiöt kuin paikalliset asukkaat, joiden toimeentulo on öljyssä. Ripaus romantiikkaakin kirjassa on: mukana on Nurmen työtoveri ja ystävä Katharine Henshaw. Isomäki kuvaa aurinkotuulienergian mahdollisuuksia ja näkee ne jo aivan lähitulevaisuudessa taloudellisesti järkevinä. Tarinan aurinkotuulivoimala on kolmen kilometrin korkeuteen kohoava piippu, jossa kohoava ilmavirta synnyttää energiaa. Isomäki itse ei tätä ratkaisua pidä todellisuudessa kovin toimivana, mutta sanoo että teoksen dramaturgian kannalta se oli hyvä ratkaisu. Se saattaisi tosin toimia yöenergian tuottajana.Ykkösen aamu-tv, Aamun kirja: Risto Isomäki: Jumalan pikkusormi. Voimalan rakentajat ovat Jumalan pikkusormessa saksalaisia, ja kesäkuussa 2009 tuli julki, että saksalaiset aikovat sijoittaa Saharan aurinkovoimahankkeisiin 400 miljardia euroa. Toinen ajankohtainen teema on ydinvoimaloiden vaara joutua sabotaasien kohteeksi.Riitta Vauras, Jumalan pikkusormi, katsaus Kirjaa kirjoittaessaan Isomäki kertoo joutuneensa aiheesta vastakkain Säteilyturvakeskuksen johdon kanssa, joka hänen mukaansa vähättelee vaaroja ja varoittaa uskomasta yhdysvaltalaisia, Säteilyturvakeskuksen mukaan ylimitoitettuja, varoituksia ydinvoimaloiden riskeistä. Isomäki toi näkökulmansa esille 24. marraskuuta 2009 YLEn Aamun kirja -haastattelussa, ja aiemmin viikolla julkaistussa, ydinvoimaa ruotivassa pamfletissaan Kosminen rakkaus vai suuri saatana : 20 päätöstä ydinvoimasta. == Vastaanotto == Jos teos pysyttelisi jännitysromaanin tasolla, se kriitikon mukaan jäisi pinnalliseksi viihteeksi, mutta kun tarinaan sidotaan yhteiskunnallisia ulottuvuuksia, voi lukija pohtia erilaisten teknisten keinojen mahdollisuuksia. Samalla hän tuo tarinaan historiallisia ulottuvuuksia, menneitä kulttuureja ja uskontojen aiempia solmukohtia.Toni Jerrman, Aurinkoenergia kohtaa konetuliaseet Isomäen kieli saa kriitikolta kehuja: hän "kirjoittaa sujuvaa perussuomea, jota lukee nikottelematta". ==Lähteet== ==Aiheesta muualla== * Risto Isomäki kertoo kirjasta, Kirjavideolla Luokka:Vuoden 2009 kirjat Luokka:Jännitysromaanit Luokka:Suomalaiset tieteisromaanit
Keijupitta

Keijupitta (Pitta nympha) on Itä-Aasiassa tavattava värikäs pittoihin kuuluva varpuslintu. Kansainvälinen luonnonsuojeluliitto luokittelee lajin vaarantuneeksi. == Koko ja ulkonäkö == Kooltaan keijupitta on 16-19,5 cm. Selästään ja siivistään laji on väritykseltään kirkkaan vihreä. Siivissä on myös hohtavaa sinistä. Myös yläperä on sininen. Päälaki ja otsa ovat keijupitalla punaruskeat. Päässä on valkoinen silmäkulmajuova ja siipiä ympäröi musta maski. Kurkku ja rinta ovat väritykseltään kellertävän valkoiset. Alavatsa ja -perä ovat linnulla väriltään kirkkaan punaiset. Pyrstö on hyvin lyhyt. Keijupitta muistuttaa ulkonäöltään sateenkaaripittaa (Pitta moluccensis), mutta on sateenkaaripittaa pienikokoisempi ja sateenkaaripitan höyhenpuvussa on enemmän sinistä. == Levinneisyys ja elinympäristö == Keijupitta pesii Japanissa, Etelä-Koreassa, Kiinassa ja Taiwanissa. Talveksi se muuttaa Borneon saarelle. Lajin elinympäristöä ovat subtrooppiset metsät. Japanissa keijupittaa tavataan ainavihannissa leveälehtisiä puita kasvavissa metsissä, jotka sijaitsevat rannikon läheisyydellä. Japanissa lajia tavataan metsistä, jotka sijaitsevat yleensä alle 500 metrin korkeudella merenpinnasta. Etelä-Koreassa keijupitan elinympäristöä ovat kosteat, tiheät metsät aina 1 200 metrin korkeuteen meren pinnasta. Keijupitan ravintoa ovat selkärangattomat eläimet. Ravintoaan laji etsii maasta lehtiaineksen seasta. == Kanta ja uhat == Keijupittakannan kooksi arvellaan 2 500-10 000 yksilöä. Suurin keijupittakantaan kohsidtuva uhka on elinympäristön tuhoutuminen. Metsän hakkuu viljelysmaaksi ja polttopuiksi on erittäin voimakasta Kiinassa ja alkuperäisten kosteiden metsien määrä vähenee myös Japanissa. Lajia on myös pyydystetty häkkilinnuksi. Laji on myös herkkä ihmisen aiheuttamille häiriöille kuten rakennusprojekteille. Häiriöitä aiheuttavat myös pesimäalueilla liikkuvat valokuvaajat. == Lähteet == Luokka:Pitat Luokka:Uhanalaiset linnut
Roger Aa Djupvik

Roger Aa Djupvik (s. 23. maaliskuuta 1981 Gloppen) on norjalainen maastohiihtäjä. Maastohiihdon maailmancupissa Djupvik kilpaili ensimmäisen kerran Oslossa maaliskuussa vuonna 2002.. Hänen paras sijoitus maailmancupissa on joulukuulta 2006, kun hän oli Cogne/Val d'Aostan kisassa 7:s 15 km:n vapaalla hiihtotavalla. Norjan viestijoukkueessa Djupvik on parhaimmillaan voittanut osakilpailun. Oslon maailmancup-kisan jälkeen Djupvik oli seuraavan kerran kymmenen parhaan joukossa Kuusamossa marraskuussa 2009 15 km:n vapaalla. == Lähteet == Luokka:Norjalaiset maastohiihtäjät Luokka:Vuonna 1981 syntyneet Luokka:Elävät henkilöt
Torin Koos

Torin Koos (s. 19. heinäkuuta 1980) on yhdysvaltalainen uransa lopettanut maastohiihtäjä. Maastohiihdon maailmancupissa Koos kilpaili ensimmäisen kerran Cognessa joulukuussa vuonna 2001. Hänen paras sijoitus maailmancupissa on tammikuulta 2007, kun hän oli Otepään sprinttikisassa kolmas perinteisellä hiihtotavalla. Koos on myös osallistunut kaksiin talviolympialaisiin. Salt Lake Cityssä vuonna 2002 hän oli sprintissä 35:s. Hänen paras sijoitus hiihtolajien MM-kisoissa on 11. sija joukkuesprintissä Liberecissä vuonna 2009. Koos lopetti uransa maastohiihtäjänä vuonna 2016. == Lähteet == Luokka:Yhdysvaltalaiset maastohiihtäjät Luokka:Vuonna 1980 syntyneet Luokka:Elävät henkilöt
Elizabeth Stephen

Elizabeth Stephen (s. 12. tammikuuta 1987 Barre, Vermont) on yhdysvaltalainen uransa lopettanut maastohiihtäjä. Maastohiihdon maailmancupissa Stephen kilpaili ensimmäisen kerran Davosissa helmikuussa vuonna 2007. Hänen paras sijoituksensa maailmancupissa on toinen Rybinskin vapaan hiihtotavan 10 kilometrillä tammikuussa 2015 ja Pyeongchangin 15 kilometrin yhdistelmäkilpailussa helmikuussa 2017. Tour de Skin kokonaiskilpailussa hän oli viides 2015 ja seitsemäs 2014. Viestissä hän on ollut toinen Nové Městossa tammikuussa 2016 sekä kolmas Jällivaarassa marraskuulla 2012 ja Lillehammerissa joulukuulla 2013. Maailmancupin kokonaiskilpailussa hän sijoittui kymmenenneksi kaudella 2014–2015. Stephen sijoittui Liberecin MM- kilpailuissa 2009 yhdistelmäkilpailussa 15:nneksi ja 30 kilometrin yhteislähdössä 17:nneksi. Oslon MM-kilpailuissa 2011 Stephen oli yhdistelmäkilpailussa 24:s ja 30 kilometrin yhteislähdössä kuudestoista. Val di Fiemmen MM-kilpailuissa 2013 hän sijoittui 10 kilometrin vapaan hiihtotavan kilpailussa viidenneksi, 30 kilometrillä 16:nneksi, yhdistelmäkilpailussa 20:nneksi ja viestissä neljänneksi. Sotšin olympialaisissa 2014 hän oli yhdistelmäkilpailussa kahdestoista ja 30 kilometrin vapaan hiihtotavan yhteislähtökilpailussa 24:s. Falunin MM-kilpailuissa 2015 hän oli 10 kilometrin vapaan hiihtotavan kilpailussa kymmenes, 15 kilometrin yhdistelmäkilpailussa ja 30 kilometrin perinteisen kilpailussa yhdestoista sekä viestissä neljäs. Stephen on voittanut Yhdysvaltain mestaruuden yhteensä kahdeksan kertaa eri matkoilla. Stephen lopetti uransa maastohiihtäjänä maaliskuussa 2018. == Lähteet == Luokka:Yhdysvaltalaiset maastohiihtäjät Luokka:Vuonna 1987 syntyneet Luokka:Elävät henkilöt
Andrea Dettling

Andrea Dettling (s. 19. tammikuuta 1987 Altendorf) on sveitsiläinen alppihiihtäjä. Alppihiihdon maailmancupissa Dettling teki ensiesiintymisensä tammikuussa 2007. Dettlingin paras sijoitus maailmancupissa on 3. sija super-g:stä Cortina d'Ampezzossa 26. tammikuuta 2009. Val d'Isèren MM-kisoissa 2009 Dettling oli 22:s suurpujottelussa. Vancouverin olympialaisissa 2010 hän sijoittui super-g:ssä 12:nneksi. == Lähteet == Luokka:Sveitsiläiset alppihiihtäjät Luokka:Vuonna 1987 syntyneet Luokka:Elävät henkilöt
Sibongile Khumalo

thumb|Sibongile Khumalo vuonna 2008. Sibongile Khumalo (24. syyskuuta 1957 Soweto – 28. tammikuuta 2021) oli eteläafrikkalainen ooppera- ja jazzlaulaja. Khumalo varhaisesta musiikillisesta koulutuksesta vastasi tämän isä musiikin professori Khabi Mngoma. Hän opiskeli musiikkia University of Zululandissa toimi samassa yliopistossa myöhemmin tutkijana ja opettajana. Khumalo nousi kuuluisuuteen voitettuaan Standard-pankin nuoren artistin palkinnon Grahamstownin festivaaleilla vuonna 1993. Tämän jälkeen Khumalo on esiintynyt laajasti erilaisten kokoonpanojen kanssa mukaan lukien presidentti Nelson Mandelan virkaanastujaisissa vuonna 1994. Vuoden 1995 rugbyn maailmanmestaruuskilpailujen finaaleissa Khumalo esitti Uuden-Seelannin ja Etelä-Afrikan kansallislaulut. Khumalon ensimmäinen albumi Ancient Evenings (1996) sisälsi afrikkalaista musiikkia. Hänen oopperadebyyttinsä oli Georges Bizet'n Carmen. Keväällä 1997 hän toimi solistina Giuseppe Verdin Requiemissä sir David Willcocksin johdolla. == Levytyksiä == * Ancient Evenings, 1996 * Live at the Market Theatre, 1998 * Immortal Secrets, 2000 * Quest, 2002 * Greatest Hits, 2006 * Sibongile Khumalo, 2006 == Lähteet == == Aiheesta muualla == * kotisivut Luokka:Eteläafrikkalaiset jazzlaulajat Luokka:Eteläafrikkalaiset oopperalaulajat Luokka:Mezzosopraanot Luokka:Vuonna 1957 syntyneet Luokka:Vuonna 2021 kuolleet
Cochrane-verkosto

Cochrane-verkosto () on vuonna 1993 perustettu kansainvälinen yhdistys, jonka päämaja on Englannissa. Cochrane-verkosto on nimetty brittiläisen epidemiologin Archie Cochranen mukaan. Cochrane-verkosto julkaisee katsauksia eli tiivistelmiä lääketieteellisen tutkimustiedon tarkasti rajatusta aiheista. Katsaukset kootaan Cochrane-kirjastoon, joka päivittyy neljä kertaa vuodessa verkossa ja CD-ROM-versiona. Kirjasto sisältää Cochrane-katsauksien tietokannan ja muita katsauksia sekä alkuperäistutkimuksia. Cochrane- verkostossa työskentelee 22 000 ihmistä, joista suurin osa sivutoimisesti. Osa heistä saa rahoitusta omalta työnanajaltaan esimerkiksi katsauksen päivittämisen ajaksi. Yhdistyksen toimintaa johtaa vähintään 13-jäseninen ohjausryhmä, joista yli puolet valitaan yhdistyksen jäsenten toimesta ja loput ovat ohjausryhmän itsensä nimittämiä. Yhdistys saa rahoituksensa eri maiden hallituksilta, kansainvälisiltä järjestöiltä, yliopistoilta, sairaaloilta, yksityisiltä säätiöiltä ja yksityishenkilöiltä. == Lähteet == Luokka:Lääketieteellinen tutkimus
Charisma Records

Charisma Records oli englantilaisen musiikkivaikuttaja Tony Stratton-Smithin vuonna 1969 perustama levy-yhtiö. Se tunnettiin myös nimellä "The Famous Charisma Label" ja sen tunnuksena vinyyleissä oli ns. hatuntekijä-piirros. Monet progressiivisen rockin artistit ja yhtyeet levyttivät Charismalle. Tunnetuimpia yhtiön artisteja ja yhtyeitä ovat olleet Genesis, Peter Gabriel, Julian Lennon ja Monty Python-ryhmä. Lisäksi mm. Van der Graaf Generator, Hawkwind, Alan Parsons ja Malcolm McLaren olivat yhtiön artisteja. Vuonna 1983 yhtiö myytiin Virgin Recordsille, jonka puolestaan EMI osti vuonna 1986. Charisman katalogia on julkaissut EMI:n alainen Angel Music Group. == Aiheesta muualla == WWW-sivusto Charisma Records
Erin Andrews

Erin Jill Andrews (s. 4. toukokuuta 1978 Lewiston, Maine) on yhdysvaltalainen urheilu-uutisten toimittaja ja selostaja Fox Sports-kanavalla. Hän toimii samalla juontajana yhdysvaltalaisessa Dancing with the Stars -tanssikilpailussa ABC-kanavalla. Aikaisemmin Andrews toimi urheilutoimittajana ESPN-kanavalla ja juontajana ABC:n Good Morning America -ohjelmassa. == Nuoruus == Erin syntyi Lewistonissa Paula ja Steven Andrewsille. Hänellä on pikkusisko nimeltä Kendra. Andrews sai Bachelor of Arts-tutkinnon Floridan yliopistosta vuonna 2000. == Ura == Vuonna 2000 Andrews aloitti toimittajanuran freelancerinä Fox Sports Floridan kanavalle. Vuosina 2001 ja 2001 hän toimi Tampa Bay Lightningin pelien toimittajana Sports Sunilla. 2002–2004 vuosina Andrews oli Turner Southin studioemäntä ja toimittaja Atlanta Braves, Atlanta Thrashers ja Atlanta Hawks seuroille. Vuonna 2004 Andrews siirtyi ESPN-kanavalle urheilutoimittajaksi. Hänestä tuli nopeasti internet-sensaatio kauneutensa vuoksi. Playboy on valinnut Andrewsin Amerikan seksikkäimmäksi urheilutoimittajaksi vuosina 2007 ja 2008 hänen työskennellessään ESPN-televisiokanavalla. Vuonna 2010 hän otti osaa yhdysvaltalaiseen Dancing with the Stars tv-kisaan parinaan Maksim Chmerkovskiy, jossa he sijoittuivat lopulta kolmanneksi. Vuonna 2012 Andrews siirtyi ESPN-kanavalta Fox Sportsille. Hänestä tuli Fox College Football uutisosion ensimmäinen juontaja. Andrews korvasi Brooke Burken Dancing with the Starsin 18. kauden juontajana vuonna 2014. == Yksityiselämä == Joulukuusta 2012 lähtien Andrews on seurustellut jääkiekkoilija Jarret Stollin kanssa. Pari meni kihloihin joulukuussa 2016. === Alastonvideo === Vuonna 2009 internetiin vuodettiin salaa kuvattu alastonvideo Andrewsista. Suuren mediahälyn takia hän pakeni Meksikoon. Palatessan yhdysvaltoihin hän myönsi olevansa henkilö videolla, ja että se on kuvattu salaa. FBI onnistui jäljittämään salakuvaajan, Michael Barrettin ja hän sai 2,5 vuoden vankilatuomion. == Lähteet == == Aiheesta muualla == * Luokka:Yhdysvaltalaiset toimittajat Luokka:Internet-ilmiöt Luokka:Vuonna 1978 syntyneet Luokka:Elävät henkilöt